cyanic-selkie/wikianc huggingface dataset:
Panserskipet «Norge»
Panserskipet «Norge» var eit norsk marinefartøy. Det vart bygd ved skipsverftet Armstrong i Newcastle-on-Tyne i Storbritannia. Skipsskroget vart sjøsett i 1899. Skipet vart bygt ferdig og kom i aktiv teneste i 1901.
Skipet var 94,6 meter langt og skroget hadde eit deplasement på 4233 tonn.
«Norge» vart senka ved Narvik 9. april 1940 av den tyske jagaren «Bernd von Arnim». Av dei 191 som var ombord, omkom 101 mann.
Labradoritt
Labradoritt er eit feltspatmineral som høyrer til plagioklasrekkja. Viser ofte eit vent fargespel (labradorisering), oftast i blått. Det vert nytta som smykkestein. Material frå Finland blir selt under nemninga spektrolitt. Namnet labrador blir brukt kommersielt om larvikitt, som inneheld ein feltspat med tilsvarande fargespel, men med ei anna samansetjing.
Typelokaliteten for labradoritt er Paul's Island nær byen Nain i Labrador i Canada. Han er òg funnen i Noreg og forskjellige andre stader verda over.
Høgaste fjella i Meløy
Høgste fjelltoppane i Meløy kommune med ein primærfaktor på minst 50 meter.
Verdscupen i alpine greiner 1994/Kvinner
Verdscupen i alpine greiner for kvinner i 1994-sesongen tok til 30. oktober 1993 i Sölden i Austerrike og vart avslutta 20. mars 1994 i Vail i USA. Turneringa omfatta 32 renn og 34 tevlingar. Tevlingane fordelte seg på 10 slalåmrenn, 9 storslalåmrenn, 6 super-g-renn, 7 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.
Sveitsiske Vreni Schneider vann den alpine verdscupen for andre gong, fem år etter ho sigra fyrste gongen. Pernilla Wiberg frå Sverige vart ein solid nummer to og Katja Seizinger frå Tyskland nummer tre.
NM i alpine greiner 1963
Noregsmeisterskapen i alpine greiner 1963 fann stad på Oppdal i Sør-Trøndelag dagane 1.-3. mars 1963. Arild Holm vann alle tre øvingane for menn og tildelt kongepokalen. Astrid Sandvik fekk tildelt kongepokal for sigeren i storslalåmrennet.
Slalåm
Dato: 3. mars <br style="clear:both;" />
Storslalåm
Dato: 2. mars <br style="clear:both;" />
Kombinasjon
<br style="clear:both;" />
Hønefoss stasjon
Stasjonsbygningen er teikna av arkitekt Paul Armin Due, sonen til Paul Due, som var arkitekt ved NSB i åra 1891–1910 og har stått for fleire stasjonsbygningar i ulike stilartar. Ved bygginga av Bergensbanen hadde sonen teke over teikninga av stasjonsbygningar, og han har teikna ei rekkje av stasjonane på Bergensbanen. Bygningen er oppført i jugendstil i pusset teglstein, og ligg ved inngangen til perrongen, som dannar ei halvøy ut mellom det sporet som går til Roa og har namnet Roa-Hønefosslinja og det sporet som går til Drammen, altså Randfjordbanen, som persontoga på Bergensbanen no nyttar. I første høgda på stasjonsbygningen hadde den store Jernbanerestauranten tilhald fram til 1972, og i andre høgda var det husvære for stasjonsmeisteren. Jernbaneverket har folk tilsett på stasjonen, og det er framleis venterom for ferdafolket, men ikkje billettsal eller billettautomat.
NM i alpine greiner 1963
Slalåm
Dato: 2. mars <br style="clear:both;" />
Lagdelt bergart
Lagdelte bergartar er bergartar med ein tydeleg, primær skilnad mellom dei einskilde laga. Det omfattar hovudsakleg sedimentære og vulkanske bergartar, og i nokre tilfelle òg djupbergartar danna ved rytmisk gjenteken krystallisasjon frå eit magma (f.eks lagdelt gabbro).
NM i alpine greiner 1963
Storslalåm
Dato: 3. mars <br style="clear:both;" />
Utfor
Dato: 1. mars <br style="clear:both;" />
Tim Lobinger
Tim Lobinger var ein tysk stavhoppar frå Rheinbach i Nordrhein-Westfalen. Han vann innandørs-EM 1998 og 2002, innandørs-VM 2003, og tok medalje i tre friidretts-EM på rad; sølv i 1998, bronse i 2002 og sølv i 2006.
Karriere
Lobinger presterte personbeste den 24. august 1997, med di han i Köln svinga seg over 6,00 meter, ein prestasjon han gjorde om att i 1999-sesongen. I mellomtida vann han han med 5,80 m innandørs-EM 1998 i Valencia, med eitt færre riv enn landsmannen Michael Stolle, og han vart andremann med 5,81 m i Friidretts-EM 1998 i Budapest, her tapte han gullstriden mot Maksim Tarasov med tre fleire mislukka hopp enn den russiske utøvaren.
I året 2002 vann Lobinger innandørs-EM i Wien ved å gå over 5,75 m i sitt fyrste forsøk,toaren og trearen i tevlinga trong høvesvis to og tre forsøk på same høgda. Under EM i friidrett 2002 i München enda dei same tre utøvarane opp med 5,80 m i sluttprotokollen, Lobinger fekk der bronsen, landsmannen Lars Börgeling sølvmedaljen og svenske Patrik Kristiansson vart nummer fire, Aleksandr Averbukh som representerte Israel vart europameister med 5,85 m.
Heidi Sørensen
Heidi Sørensen er ein norsk politikar frå Sosialistisk Venstreparti. 18. oktober 2007 vart ho statssekretær i Miljøverndepartementet, der ho etterfylgde Henriette Westhrin.
Tom Johnston
Charles Thomas Johnston er ein USA-amerikansk musikar. Han er gitarist og vokalist og hovudsakleg kjend for å skipe og vere gitarist, songar og låtskrivar i rockegruppa The Doobie Brothers, i tillegg til sin eigen solokarriere. Han har spelt av og på med The Doobie Brothers i 50 år, innan fleire stilartar.
Mount Aeolus i Antarktis
Mount Aeolus er eit markant fjell på over 2000 moh. i Antarktis. Det ligg mellom Mount Boreas og Mount Hercules i Olympus Range i Victoria Land. Fjellet vart namngjeve av Victoria University of Wellington Antarctic Expedition (VUWAE) (1958–59) etter Aeolus, den greske vindguden.
Skjellakk
Skjellakk er eit stoff laga av eit harpiksliknande stoff som blir skild ut frå lakkskjoldlusa (Coccus lacca).
Fotball-EM 1988
Europameisterskapen i fotball 1988 var den åttande europameisterskapen i fotball for menn. Meisterskapen vart avvikla i Vest-Tyskland i tida 10. til 25. juni 1988. Nederland vann meisterskapen etter finalesiger 2-0 over Sovjetunionen på Olympiastadion i München. Dei 15 kampane vart fordelt på åtte byar; München, Stuttgart, Frankfurt am Main, Köln, Düsseldorf, Gelsenkirchen, Hannover og Hamburg.
Omframt vertsnasjonen, som fekk friplass, hadde Danmark, England, Irland, Italia, Nederland, Sovjetunionen og Spania kvalifisert seg til sluttspelet. 32 land deltok i kvalifiseringa, fordelt på sju grupper, som gjekk av stabelen i tida frå september 1986 til desember 1987.
Dei åtte deltakarlanda i sluttspelet var fordelt i to like store grupper. Vinnarane i gruppene møtte så toarane i dei motsvarande gruppene til semifinalar. Semifinalevinnarane gjekk deretter til finale. Bronsefinale vart ikkje spelt.
Marco van Basten vart toppskårar i meisterskapen med fem mål.
Gruppe 2
¨
Finalen
Finalemotstandarane hadde møtst i gruppespelet, ein kamp Sovjetunionen vann 1-0. Finalen på Olympiastadion i München den 25. juni, med 72 308 til stades på tribunane, enda derimot med at Nederland vann 2-0 og tok landslagets fyrste internasjonale triumf. Lagkaptein Ruud Gullit gav nederlendarane leiinga i det 32. minutt, og Marco van Basten avgjorde kampen åtte minuttar ut i andre omgang på eit nær legendarisk volleymål.
Nederland sitt meisterlag bestod av Hans van Breukelen, Berry van Aerle, Frank Rijkaard, Ronald Koeman, Adri van Tiggelen, Gerald Vanenburg, Jan Wouters, Arnold Mühren, Erwin Koeman, Marco van Basten og Ruud Gullit.
Sovjetunionen mønstra Rinat Dasajev (kaptein), Anatolij Demjanenko, Sergej Alejnikov, Vagiz Khidijatulin, Vasilij Rats, Hennadij Litovsjenko, Aleksandr Zavarov, Aleksej Mikhailitsjenko, Sergej Gotsmanov, Igor Belanov og Oleh Protasov. Midtvegs i den andre omgangen vart fyrst Gotsmanov og straks etter Protasov bytta ut, inn kom høvesvis Sergej Baltasja og Viktor Pasulko. }
Dan Calichman
Dan Calichman er ein tidlegare amerikansk fotballspelar.
Fylkesveg 60 i Vestfold
Fylkesveg 60 i Vestfold går mellom Dolven i Larvik og fylkesgrensa ved Mørje. Vegen er 7,6 km lang.
Estela 1 de La Mojarra
Estela 1 de La Mojarra er ein mesoamerikansk utskoren stein (stele) frå det andre hundreåret. Stelen vart oppdaga i 1986 ved Aculaelva nær den arkeologiske funnstaden La Mojarra i delstaten Veracruz i Mexico, ikkje langt frå den arkeologiske funnstaden Tres Zapotes. Monumentet er av basalt, som er ein magmatisk bergart av vulkansk opphav, veg fire tonn, og er kring 1,4 meter breitt og 2,0 meter høgt.
Steinen inneheld 535 hieroglyfar i isthmisk skrift. Dette er eit skriftsystem som var i bruk ved Isthmus av Tehuantepec frå år 500 f.Kr. til 500 e.Kr.
På høgre side av steinen er det skore ut ein mann med ein stor hovudpryd. På kroppen viser det seg ei drakt. Over figuren er det 12 kolonnar med glyfar. Blant desse glyfane er det to mesoamerikanske langtidskalenderdatoar som svarer til mai 143 e.Kr og juli 156 e.Kr. Monumentet er eit døme på den typen stelar som seinare vart eit felles minne om kongane frå mayaområda i klassisk tid. Estela 1 de La Mojarra er oppbevart på Museo de Antropología i Xalapa de Enríquez i den meksikanske delstaten Veracruz.
Tolkninga av hieroglyfskrifta på stelen har vore omstridd.
Fleet Foxes
Fleet Foxes er ei amerikansk indiefolkgruppe frå Seattle i Washington, som er samansett av Robin Pecknold, Skyler Skjelset, Casey Wescott, Christian Wargo og Morgan Henderson. Gruppa vart prominent i 2008 etter at dei gav ut EP-en Sun Giant og det sjølvtitulerte debutalbumet Fleet Foxes. Det andre albumet deira, Helplessness Blues, kom ut i 2011 og det tredje albumet, Crack-Up i 2017.
Domenico di Bartolo
Domenico di Bartolo var ein framståande italiensk renessansemålar som høyrde til Sienaskulen. Han vart fødd i Asciano og døydde i Siena. Bartolo er kanskje mest kjend for verket «Sigismondo del Lussemburgo», eit freskomåleri utført for Siena domkyrkje i 1434.
Jens Hauge
Jens Hauge er ein norsk fotograf og biletkunstnar. Han debuterte i 1976 med separatutstilling i Galleri 1 i Bergen, og har sidan den gongen hatt stor utstillingsaktivitet i inn- og utland. Frå byrjinga av har han eksperimentert og arbeidd langs fleire parallelle og tidvis kryssande aksar. Han er kan hende mest kjend for sine stillferdige og nærast sjølvlysande landskapsbilete i svart-kvitt, men han har òg arbeidd med surrealisme i iscenesetjingar, kvardagen, organiske former og landskap. Hauge var ein av fornyarane av det norske landskapsfotografiet på 1980-talet, noko som nådde eit høgdepunkt i nybrottsprosjektet Norsk Landskap 1987, eit samarbeid med dei tre andre fotografane Per Berntsen, Siggen Stinessen og Johan Sandborg. I den seinare tid har Hauge fotografert landskap med leikehytter (Utsiktspunkt og gøymestad) og landskap tekne i fart frå buss (Gjennom.no), men òg dei nære landskapa frå Lærdal. For som mange andre fotografar, arbeider Hauge ofte med fleire seriar samstundes, over tid.
Utstillingar
(s) = separat, (g) = gruppe, (k) = kollektiv
Innkjøp
Museet for samtidskunst, Norsk Kulturråd, Henie-Onstad Kunstsenter, Fylkesgalleriet i Sogn og Fjordane, Robert Meyers samlinger, Nasjonalmuseet for kunst, arkitektur og design, Olav Løkkes samlinger, Bergen Billedgalleri, Billedsamlingen - Universitetet i Bergen, Det Norske Storting, Telenors kunstsamling, Statoils kunstsamling, Preus fotomuseum
41. armé
41. armé eller '''41. kombinerte armé (russisk 41-я общевойсковая Краснознамённая армия''') er ein styrke på operasjonelt nivå i Sentrale militærdistrikt i Russland med hovudkvarter i Novosibirsk.
Militær kommando og kontroll
35. kommando- og kontrollbrigade i Kotsjenovo.
Manøverelement:
Militær eldstøtte
Anna stridsstøtte
Panserskipet «Eidsvold»
Panserskipet «Eidsvold» var eit norsk marinefartøy. Det vart bygd av Armstrong i Elswick i Storbrtannia. Skipet vart sjøsett i 1899. Det kom i aktiv teneste i 1901.
Skipet var 94,6 meter langt og skroget hadde eit deplasement på 4233 tonn. «Eidsvold» vart senka ved Narvik 9. april 1940 av den tyske jagaren «Wilhelm Heidkampf». Av mannskapet på 181 mann, omkom 175.
Vertigo Records
Vertigo Records er eit britisk plateselskap som vert drive av Mercury Music Group. Opphavleg var Vertigo Records eit underselskap av Philips Records (frå 1962 Phonogram Records) som gav ut album frå artistar innan sjangrane progressiv rock og hardrock og andre mindre kommersielle sjangrar. Underselskapet vart oppretta som ein direkte rival til Harvest Records på EMI og Deram Records under Decca Records.
Vertigo Records er i dag ein del av Universal Music Group direkte underlagt Mercury Music Group som igjen er distribusjonsdelen til Universal Music.
Agidel
Agidel (russisk Агиде́ль, basjkirsk Ағиҙел, tatarisk Ağidel) er ein by i Republikken Basjkortostan i Russland med om lag 19 000 innbyggjarar. Byen ligg ved elva Belaja, ei sideelv til Kama.
Bynamnet kjem av Aghidhel, det basjkirske namnet på elva Belaja.
Agidel vart grunnlagt i 1980 som ein busetnad under bygginga av Basjkir kjernekraftverk. Han fekk bystatus i 1991.
Butch Reynolds
Harry Lee Reynolds, kjend som Butch Reynolds, er ein USA-amerikansk tidlegare friidrettsutøvar som var verdsrekordhaldar på 400 meter i perioden 1988-99 med tida 43,29 sekundar. Han vann i åra 1987-93 OL-sølv, to VM-sølv og ein VM-bronse på 400 m, og var med om å vinne gullmedaljen i 4 x 400 m stafett i VM 1987, Sommar-OL 1988, VM 1991 og VM 1993.
Aktiv
Reynolds kom på tredjeplass på 400 meter i verdsmeisterskapen 1987, før han som ankermann sprang USA inn til ein klar siger i 4 x 400 m stafett. Den 17. august 1988 i Zürich forbetra han den 20 år gamle verdsrekorden på 400 meter med heile 0,57 sekund til 43,29 sekundar, ein rekord som skulle stå til landsmannen Michael Johnson slo den under VM i friidrett 1999. Under dei olympiske sommarleikane i Seoul seks veker seinare vart Reynolds med tida 43,93 nummer to på 400 m, 0,06 sekund bakom landsmannen Steve Lewis. Reynolds fekk så gleda med å springe USA inn til gull og verdsrekord i 4 x 400 m stafett, heile 4 sekund føre sølvlaget frå Jamaica.
Ein toårsperiode i 1990-92 var Reynolds grunna dopingstraff borte frå friidrettsbana. Han kvalifiserte seg til verdsmeisterskapen 1993 i Stuttgart, der han vann sølv på 400 m og gull i 4 x 400 m stafett. I 400-meterfinalen var han sjanselaus mot Michael Johnson, medan han saman med Andrew Valmon, Quincy Watts og Johnson forbetra verdsrekorden til 2.54,29, ein rekord som framleis gjeld i 2019. To år seinare kopierte Reynolds i Göteborg-VM medaljehausten frå Stuttgart, med sølv på 400-meteren og gull i stafetten.
Reynolds tok seg til semifinale på 400 m under Sommar-OL 1996 i Atlanta, eit løp han braut. Han la deretter opp.
Doping
I 1990 testa Lewis positivt i ein dopingkontroll, og Det internasjonale friidrettsforbundet (IAAF) stengde han ute frå idretten i to år.
The Best of Aunt Mary Volume 2
The Best of Aunt Mary Volume 2 er eit samlealbum med det norske rockebandet Aunt Mary, gjeve ut i 1975.
Clarsachbreen
Clarsachbreen er ein isbre som flyt sør mellom Prague Spur og Finlandia Foothills nord på Aleksanderøya i Antarktis. Breen vart fotografert frå lufta av Ronne antarktiske forskingsekspedisjon i 1947–48, og vart kartlagt frå bilete av D. Searle frå Falkland Islands Dependencies Survey i 1960. Vidare kartlegging vart gjort frå flyfotografi teken av U.S. Navy 1966–67 og frå amerikanske Landsat-bilete frå januar 1974. Han fekk dette namnet av UK Antarctic Place-Names Committee i 1977. I planet har isbreen ein kontur som ser ut som ein clàrsach, eller ei irsk harpe.
Regnbogeflagget
Regnbogeflagget er eit populært symbol i LHBT-rørsla. Han står for stoltheit og mangfald hjå homoseksuelle, biseksuelle og transpersonar. Regnbogeflagget står òg for respekt for medmenneske og toleranse. Flagget vart til i USA på 1970-talet av Gilbert Baker og har sidan spreidd seg til heile verda. Fyrste gong flagget vart synt offentleg var under San Francisco Pride i 1978. I 1994, under 25-årsmarkeringa til Stonewallopprøret, vart det laga eit fleire kilometer langt regnbogeflagg som vart bore, i fleire korte delar, i prideparaden i New York. Flagget har sidan vorte nytta i fleire ulike pridefestivalar over heile verda.
Opphavleg hadde regnbogeflagget åtte farger: rosa, raud, oransje, gul, indigo, grøn, blå og fiolett. Indigo og rosa vart teken vekk tidleg, rosa fordi den var vanskeleg å trykkje på stoff og fiolett fordi det fungerte betre reint praktisk når ein skulle dele flagget på to sider av ei gate under prideparaden.
Ájos Stéfanos i Attikí
Ájos Stéfanos (gresk Άγιος Στέφανος) er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Diónysos i periferieininga Aust-Attikí i periferien Attikí og hovudsete i kommunen.
Regnbogeflagget
Flagget har vanlegvis seks farger, med den raude øvst, men av og til er dei to ekskluderte fargene inkludert att og flagget inneheld då åtte farger. Alle fargene symboliserer ein eigenskap. Liknande flagg vert nytta i Sør-Amerika som eit symbol for indianarane der og i Italia som eit fredssymbol. Desse flagga er ikkje heilt like regnbogeflagget som HBT-rørsla nyttar. I USA har liknande flagg vorte nytta tidlegare med andre tydingar.
Ájos Stéfanos i Attikí
Ved folketeljinga i 2011 hadde kommunaleininga Ájos Stéfanos 10 015 innbyggjarar, medan tettstaden med same namn hadde 9 892 innbyggjarar.
Back to the Roots av John Mayall
Back to the Roots er eit dobbeltalbum av John Mayall frå 1971 på Polydor. Innspelinga fann stad i både California og London, der Mayall inviterte somme av dei gamle bandmedlemmane sine, mellom andre Eric Clapton og Mick Taylor. Mot slutten av 1980-åra miksa Mayall somme av songane og gav dei ut med anna eldre materiale som Archives to Eighties. Ein utgvida CD-versjon av Back to the Roots inneheld både dei originale og seinare miksane av songane.
Bergens Stiftstidende
Bergens Stiftstidende var ei norsk avis som kom ut i Bergen.
Bergens Stiftstidende kom ut første gong i 1840, men gjekk inn allereie i 1855. Redaktørar var Hans Holmboe og presten Peter Albert Sagen, frå 1848 August Theodor Brömel.
Vachellia
Vachellia er ei planteslekt i erteblomfamilien. Plantane i slekta blei tidlegare rekna som del av akasieslekta, og er også kjende som tornetre eller akasie. Vachellia kan skiljast frå andre akasietypar gjennom hovuddannande blomestandar og piggete øyreblad. Før oppdaging av den nye verda var europearar i middelhavslanda kjende med fleire Vachellia-artar, som dei kjende som medisinkjelder, og hadde namn for dei arva frå dei gamle grekarane og romarane.
Slekta er vidt utbreidd og finst i ulike opne habitat i tropiske og subtropiske habitat. I delar av Afrika blir Vachellia-artar forma av beitande dyr av ulik storleik og høgde, som gaseller, gerenukar og sjiraffar. Afrikanske plantar i slekta har difor utvikla tornar som vern mot beiting.
Skildring
Artane i slekta Vachellia er tre eller buskar, nokre av dei klatrande, og alle har stikkvern. Særleg yngre plantar har torner som er omdanna stiplar eller øyreblad, plassert nær bladstilken. Nokre artar (som V. tortilis, V. hebeclada, V. luederitzii og V. reficiens) har også parvise, tilbakebøygde piggar i tillegg til tornane. Blada sit motsett og er dobbelt fjørflika, der flikane vanlegvis er motsette. The racemose inflorescences usually grow from the leaf axils. Blomane er gule eller kremkvite og sit i kuleform, eller sjeldnare på forlenga piggar, noko som er regelen i den nærskylde slekta Senegalia. Blomane er typisk tokjønna og har fleire støvberarar, men det er funne einkjønna blomar hjå V. nilotica (jf. Sinha, 1971).
Langitt
Langitt er eit blått, sekundært koparmineral, med formelen Cu4SO4(OH)6· 2H2O.
Det er kjent frå kontaktførekomstar i Oslofeltet.
Langitt vart oppdaga i 1864 og kalla opp etter fysikaren og krystallografen Viktor von Lang (1838–1921), som var fysikkprofessor ved Universitet i Wien i Austerrike.
Live Reunion
Live Reunion er eit konsertalbum med Aunt Mary, utgjeve i 1981.
Agate Peak
Agate Peak er ein fjelltopp som ligg søraust i Intention Nunataks, ved heilt sørvest i Evans Neve. Fjellet ligg i området Borchgrevink Coast, kalla opp etter Carsten Borchgrevink (1864-1934), og markerer den vestlege enden av Victoria Land i Antarktis. Det fekk dette namnet av New Zealand Antarctic Place-Names Committee fordi agat og andre halvedelsteinar vart funnen her av den sørlege gruppa frå New Zealand Geological Survey Antarctic Expedition, 1966–67.
Militært skinnangrep
Føremålet med eit Militært skinnangrep (Finte) er å få fienden til å konsentrere forsvaret sitt til den staden som angrepet er retta mot. Til vanleg er eit skinnangrep oppfølgd av eit verkeleg angrep mot ein annan stad i fienden si forsvarslinje som skal ha vorte svekka som fylgje av skinnangrepet. Eit skinnangrep krev direkte kontakt med fienden og utløysing av små stridshandlingar før tilbaketrekking av heile styrken.
Villeiingsoperasjoner nyttast for å få fienden til å:
Joshua Tillman
Joshua Michael Tillman, også kjent som Father John Misty, er ein amerikansk songar, gitarist, trommeslagar og plateprodusent frå Rockville i Maryland. Som Father John Misty har han gjeve ut fire album. Albumet I Love You, Honeybear vart kåra til «Årets album» av Aftenposten i 2015.
Paccar
Paccar er eit føretak i USA som eig lastebilprodusentane DAF, Kenworth, Leyland og Peterbilt. Det er den tredje største produsenten av lastebilar i verda, etter Mercedes-Benz og Volvo.
Føretaket har opphav i Seattle Car Mfg. Co., som vart skipa 1905 av William Pigott, Sr. Etter å ha slått seg saman med Twohy Brothers of Portland fekk det namnet Pacific Car and Foundry Company, og i 1972 endra det namn til PACCAR.
Joshua Tillman
Tillman har tidlegare vore trommeslagar i Fleet Foxes. Han har også bidratt til produksjonen av album frå artistar som Beyoncé, Kid Cudi og Lady Gaga.
Arctic Chess Challenge
Arctic Chess Challenge er ei internasjonal sjakkturnering som vart arrangert i Tromsø kvart år i åra 2006-2010. Det første året var namnet Midnight Sun Chess Challenge. Turneringa var ein del av Tromsø Sjakklubb og Norges Sjakkforbund si satsing på å få tildelt Sjakk-OL i 2014. Turneringa hadde aukande deltaking, og i 2010 deltok det 164 spelarar frå 35 land, av desse 25 stormeistrar.
Lukka
Lukka eller luhkka (nordsamisk luhkká), også kalla «samisk poncho» eller «cape», er ei samisk kappe med hette. Plagget har opning til hovudet og rekk ned til hendene og livet. Det vernar mot kulde og vind, og er vanleg vinterutstyr som kan brukast over kufte eller pesk. Luhkká kan også visa til kappe utan hette, men i Nord-Noreg blir denne varianten kalla njálfáhtta.
Lukka er tradisjonelt laga av tjukk vadmål og pynta med anna farga klede og band. Moderne utstyrsprodusentar som Fjällräven har også utforma lukkaer i kunststoff.
Lukkaer blir tidvis gjevne som gåve ved høgtidelege høve, gjerne med påsydd namn. Kronprins Haakon Magnus blei til dømes gjeven ein lukka då han vitja Sametinget under opninga på Samefolkets dag i 2009. Ved same høvet fekk Kronprinsesse Mette-Marit ein njálfáhtta. Også sameminister Rigmor Aasrud og hotelleigar Olav Thon er blitt gjevne slike plagg.
Agryz
Agryz (russisk Агрыз, tatarisk (kyrillisk) Әгерҗе, (latinsk) Ägerce) er ein by i Republikken Tatarstan i Russland med om lag 19 000 innbyggjarar. Han ligg ved elva Izj, rundt 250 km nordaust for Kazan.
Han vart grunnlagt som ein busetnad ved jernbanestasjonen Agryz (opna i 1915) i samband med byggingen av jernbanen Kazan–Jekaterinburg. Han fekk bystatus i 1938.
Lansforditt
Lansforditt er eit vasshaldig magnesiumkarbonat-mineral med formeleng MgCO3·5H2O. Det har namn etter Lansford i Pennsylvania i USA, der det blei oppdaga i ei kolgruve i 1888. Lansforditt er eit mjukt mineral med Mohs-hardleik på 2,5. Det kan lett mista vassinnhald og gå over til nesquehonitt.
Ein har funne lansforditt i små mengder i ein serpentinitt frå Feragen ved Røros.
Kenny Cunningham
Kenny Cunningham er ein costaricansk fotballspelar.
Lantanitt
Lantanitt er ei gruppe mineral med kjemisk formel (La,Ce)2(CO3)3·8H2O. I Noreg er det påvist i små mengder frå ein granittpegmatitt i Hobøl og i holrom i rombeporfyrlava ved Holmestrand.
Phonogram Records
Phonogram Records var eit britisk plateselskap som vart oppretta i 1962 som eit joint venture mellom Philips Records og Deutsche Grammophon. I 1972 vart Phonogram fusjonert med Polydor Records og tok namnet PolyGram.
Distributør for Phonogram sine artistar i USA var hovudsakleg Mercury Records, medan Vertigo Records var det i Europa. PolyGram fortsette til 1998, då selskapet vart oppkjøpt av Seagram og gjekk inn i Universal Music Group som er eigd av Vivendi Universal.
Coulterbreen
Coulterbreen er ein brett isbre, som er 9 km lang, og som flyt sør frå Havre Mountains, og nord på Aleksanderøya, ut i Lazarev Bay. Isbreen vart fotografert frå lufta av Ronne antarktiske forskingsekspedisjon i 1947 og kartlagt frå fotografi av Falkland Islands Dependencies Survey i 1960. Han vart namngjeven av Advisory Committee on Antarctic Names etter R.W. Coulter, kaptein på USNS «Alatna» under U.S. Navy Operasjon Deepfreeze i 1969.
Ánixi
Ánixi (gresk Άνοιξη, som tyder vår) er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Diónysos i periferieininga Aust-Attikí i periferien Attikí.
Bluesprints
Bluesprints er eit musikkalbum med Aunt Mary, utgjeve i 1992.
Glasvegas
Glasvegas er ei skotsk indierockgruppe frå Glasgow. Gruppa er ihopsett av James Allan (vokal), Rab Allan (gitar), Paul Donoghue (bassgitar) og Jonna Löfgren (trommer). Debutalbumet deira, Glasvegas, vart utgjeve i september 2008 og fekk gode kritikkar og nådde andreplass på salslistene i Storbritannia. Det var nominert til Mercury Music Prize i september 2009. Albumet hadde vidare suksess i Nord-Amerika og Sverige. 1. desember 2008, mindre enn tre månader etter utgjevinga av debutalbumet, gav gruppa ut EP-en A Snowflake Fell (And It Felt Like A Kiss), eit julealbum med seks spor som var spelt inn i Transylvania.
Nordisk meisterskap i orientering 1969
Nordisk meisterskap i orientering 1969, den åttande i sitt slag, vart avvikla 27. og 28. oktober 1969 ved Kemiö i landskapet Egentliga Finland i Finland.
Glasvegas
I juni 2013 annonserte gruppa at dei hadde signert ein avtale med BMG. Gruppa gav september same året ut deira tredje album, Later...When the TV Turns to Static. Det fekk for det meste gode kritikkar, men selde mindre enn dei førre albuma.
Nordisk meisterskap i orientering 1969
Stafett
<br style="clear:both;" />
2. garde-armé frå Russland
2. garde-stridsvognarmé er eit tidlegare namn.
Militær eldstøtte
Anna stridsstøtte
Ken Caillat
Kenneth Douglas «Ken» Caillat er ein amerikansk plateprodusent. Han er mest kjend for å vere lydteknikar på Fleetwood Mac-albuma Rumours, Tusk, Mirage, Live og The Chain Box Set.
Karriere
Caillat var direktør i 5.1 Entertainment Group Digital Production Services, som har arbeidd på album av Billy Idol, Frank Sinatra, Pat Benatar, Wilson Phillips, the Beach Boys, Herbie Hancock, David Becker og Alice Cooper i tillegg til Christine McVie på soloalbumet hennar In the Meantime. Han har òg remastra Fleetwood Mac i 5.1 DVD-lydformat. Han vann ein Grammy-pris for arbeidet med Rumours.
I tillegg til produksjon har han vore direktør, lydteknikar forfattar og musikar. I 2012 gav han ut ein biografi om innspelinga av Rumours i 1977, kalla Making Rumours. I 2013 vart Caillat direktør i Sleeping Giant Music Group, LLC, eit plateselskap i Los Angeles.
Han er far til songar-låtskrivaren Colbie Caillat og produserte albuma hennar Coco (2007), Breakthrough (2009), All of You (2011) og Christmas in the Sand (2012).
UD Trucks
UD Trucks (japansk: トラックス株式会社) er eit japansk føretak, eigd av Volvo, som produserer lastebilar, bussar og spesialkjøretøy. Føretaket, som vart kjøpt av Volvo i 2007, heite Nissan Trucks fram til 2010, då namnet vart endra til UD Trucks.
Danse-pop
Dance-pop eller danse-pop er ein type danseorientert popmusikk som oppstod tidleg på 1980-talet og har vore populær i tiåra sidan. Han byggjer på sein discomusikk (eller dance) og synthpop og er kjenneteikna av sterke, dansbare rytmar og enkle songstrukturar. Musikken er ofte bygd opp som popsongar med lettfattelege melodiar og tekstar, samstundes som han nytter rytmane frå dancemusikk. Dette gjer at han kan spelast både på radio og på nattklubbar. Produsenten er viktig for utforminga av tekst og musikk, med nokre klare unntak der artisten har meir makt.
Fylkeskulturprisen
Fylkeskulturprisen var Sogn og Fjordane sin eigen kulturpris. Denne vart delt ut kvart år til einskildpersonar, lag eller organisasjonar frå fylket som har vist evne og vilje til ein kulturinnsats ut over det vanlege. Føremålet med prisen var å hjelpe fram kulturarbeidet i Sogn og Fjordane.
Hovudutvalet for kultur har vore ansvarleg for å kåre vinnaren og fastsetje kor stor prisen skal vere kvart år. Dette utvalet har delvis hatt avgjerdsrett, delvis rådgjevande funksjon til fylkesutvalet eller fylkestinget, og hadde 9 medlemmar frå ulike politiske parti. Utdelinga av prisen skjedde i samband med fylkestingsamling kvart år.
Referansar
<References/>
Danse-pop
Kjende musikarar innan sjangeren
• Paula Abdul
• Christina Aguilera
• Rick Astley
• Bananarama
• Mariah Carey
• Hilary Duff
• Gloria Estefan
• Whitney Houston
• Janet Jackson
• Mel and Kim
• Michael Jackson
• Lady Gaga
• Cyndi Lauper
• Madonna
• George Michael
• Kylie Minogue
• Dannii Minogue
• Sophie Monk
• Pet Shop Boys
• Rihanna
• Kate Ryan
• Britney Spears
• Justin Timberlake
• The Pussycat Dolls
• Spice Girls
• Wham!
I Love You, Honeybear
I Love You, Honeybear er eit musikkalbum av Joshua Tillman under pseudonymet Father John Misty. Det vart utgjeve 9. februar 2015 i Europa av Bella Union og i resten av verda 10. februar 2015 av Sub Pop. Albumet er produsert av Tillman og Jonathan Wilson, og er det andre albumet til artisten sidan han forlét Fleet Foxes.
I Love You, Honeybear fekk positive omtalar og vart rangert som mellom dei beste albuma frå 2015 av fleire publikasjonar, mellom anna Aftenposten.
29. armé frå Russland
29. armé eller '''29. kombinerte armé (russisk 29-я общевойсковая Краснознамённая армия''') er ein styrke på operasjonelt nivå i Austre militærdistrikt i Russland med hovudkvarter i Tsjita.
Manøverelement:
36. motoriserte infanteribrigade forlagt til Borzja.
Eldstøtte
Militær logistikk
Guillaume Cornelis van Beverloo
Guillaume Cornelis van Beverloo, vidgjeten under kunstnarnamnet Corneille, var ein kunstmålar, grafikar  og skulptør som vert rekna mellom dei fremste på 1900- og byrjinga av 2000-talet, og var med på å skipe COBRA-gruppa i 1948. Han vart fødd i Liège i Belgia av nederlandske foreldre, budde storparten av barndomstida i denne byen, og døydde i Auvers-sur-Oise i Val-d'Oise i Frankrike, der han er jordfesta på den lokale gravplassen attmed kunstmålaren Vincent van Gogh, ein kunstnar som Corneille hadde halde høgt.
Etter å ha studert ved Rijksakademie van beeldende kunsten (kunstakademiet) i Amsterdam, byrja Corneille å stille ut verka sine i 1948. Deretter oppdaga han kunstretninga som har fått nemninga surrealisme, og skipa i 1948 den eksperimentale rørsla Reflex saman med kunstnarane  Karel Appel, Eugène Brands, Constant Nieuwenhuis, Anton Rooskens  og Theo Wolvecamp. Med utgangspunkt i dette var han med på å skipe gruppa COBRA saman med Karel Appel, Constant Nieuwenhuis, Asger Jorn og Dotremont. Etter kvart slutta òg målarar og forfattarar som Jacques Doucet, Alechinsky, Heerup, Reinhoud, Else Alfeldt, C.H. Pedersen, Egill Jacobsen, C.O. Hultén, Anders Osterlin og Max Walter Svanberg seg til denne gruppa. Men i april 1951, då ei utstilling i Paris med Corneille, Jorn, Appel, Egill Jacobsen og Mogens Balle (som av vanskar med transporten ikkje fekk bileta sine fram i tide) vart opna med namnet Cinq peintres de Cobra («Fem Cobra-målarar»), var det klårt at COBRA-rørsla var i oppløysing; den nederlandske gruppa innanfor COBRA var då lagd ned.
I 1949 hadde Corneille lagt ut på den fyrste reisa si til Nord-Afrika, der han gjorde seg kjend med den arabar- og berbarverda han møtte der, og hadde deretter si fyrste utstilling i Paris saman med Karel Appel og Constant på Galerie Colette Allendy. Corneille var aldri lenge på den same plassen, men reiste verda ikring og tok inntrykk av det han såg: Han har vore i Afrika, Latin-Amerika med Mexico og Brasil og i Søraust-Asia med Indonesia, Bali, Kina, Japan, og i Israel, Sambandsstatane, Italia, Ungarn, Danmark og fleire andre land. Men i 1995 slog han seg til ro og busette seg med familien i Villiers-Adam i Val d’Oise, ein region som alltid hadde drege til seg vidgjetne kunstmålarar på grunn av det særeigne ljoset ein kunne finne der.
Frå 1950-talet, etter at han hadde slått seg ned i Paris, byrja han å stille ut i dei store kunstgalleria i byen, som Galerie Maeght (1950), Colette Allendy (1954), Galerie Ariel (1961), og dessutan i Lefebre Gallery i New York (1962). Han stilte òg ut i musea, som i Musée de Curaçao (1954), Palais des beaux-arts i Bruxelles i  Belgia (1956) og Stedelijk Museum i Amsterdam i Nederland (1956 og 1960). Etter dette vart verka hans utstilt i dei største og mest vidgjetne kunstmusea i verda.
Mykje kan karakteriserast som stabilt i Corneilles œuvre, men hans produksjon kan likevel delast inn i periodar som skil seg markant frå kvarandre. Frå ungdomstida fram til 1947 står portrettet som det viktigaste for han. COBRA-perioden frå 1948 til 1951 markerer seg med fantasifulle og fargerike menneske- og dyrefigurar, medan «post-COBRA-perioden» frå 1951 til 1955 har vore karakterisert som hans «période d’Abstraction lyrique», den «abstraksjonslyriske» perioden hans. Frå 1955 til 1965 går han inn ein såkalla «mineralogisk» periode som han sjølv kalla «géologique» (geologisk), med verk som òg har vorte karakterisert som «paysagisme abstrait», eit slags abstrakt landskapsmåleri. I 1970 tek ein figurativ periode til, med motiv i form av ei blanding av kvinner, fuglar og ormar, og frå 2007-2008 ein ny periode som kjenneteiknast av ein syntese av tidlegare periodar, eller av reine abstrakte komposisjonar, med særeigne «Corneille-fargar». Frå 2008 hylla han i verka sine landskapet i Auvers-sur-Oise; han vart «Un peintre solaire à Auvers-sur-Oise» (Ein solas målar i Auvers-sur-Oise). Fleire verk knytte til komponistar, som Mozart, Beethoven og andre, markerte dessutan pasjonen hans for musikk, og Festival de musique d’Auvers-sur-Oise (Musikkfestivalen i Auvers-sur-Oise) inviterte Corneille som honnørkunstnar.
Verdscupen i alpine greiner 2008/Kvinner
Verdscupen i alpine greiner for kvinner i 2008-sesongen tok til 27. oktober 2007 i Sölden i Austerrike og vart avslutta 15. mars 2008 i Bormio i Italia. Turneringa omfatta 35 renn. Tevlingane fordelte seg på 9 slalåmrenn, 7 storslalåmrenn, 7 super-g-renn og 9 utforrenn, samt 3 superkombinasjonstevlingar.
Lindsey Vonn frå USA vann FIS-turneringa framom fjorårsvinnar Nicole Hosp frå Austerrike, på tredjeplass kom Tysklands Maria Riesch.
The Things We Stood For
The Things We Stood For er eit samlealbum med Aunt Mary, utgjeve i 2007.
John Hartman
John Thomas Hartman er ein amerikansk trommeslagar og originalt medlem i The Doobie Brothers. Då bandet vart starta var Hartman den einaste trommeslagaren i bandet, men frå 1971 henta gruppa inn ein trommeslagar til, Michael Hossack, og sidan den gongen har dei alltid hatt to trommeslagarar.
Hartman spelte på alle dei store hittane til The Doobie Brothers i 1970-åra med både Tom Johnston og Michael McDonald. Han slutta tidleg i 1979 for å fokusere på arabarhestane sine på ranchen sin i California.
Hartman vart lokka med tolv andre tidlegare Doobies-medlemmar for ein kort, veldedig turné i 1987. Hartman vart så med i ei sameina utgåve av bandet året etter. Han spelte på albuma Cycles (1989) og Brotherhood (1991) og dei tilhøyrande turenane. Etter ein konsert til støtte for den alvorleg kreftsjuke perkusjonisten deira Bobby LaKind, slutta Hartman i bandet.
Dargomyzhskybreen
Dargomyzhskybreen er ein breutløpar som flyt vestover frå Duffy Peak, sentralt i Staccato Peaks og sentralt på Aleksanderøya i Antarktis. Isbreen strekker seg over sentrale delar av Aleksanderøya og flyt ut i Bachisen. Isbreen vart truleg først fotografert av Lincoln Ellsworth den 23. november 1935, og kartlagt frå bilete av W.L.G. Jeorg. Breen vart namngjeven av Det sovjetiske vitskapsakademiet i 1987 etter Aleksander Dargomyzjskij (1813–1869), ein russisk komponist.
Kjelder
http://geographic.org/geographic_names/antname.php?uni=18803&fid=antgeo_128
Mesoamerikanske språk
Mesoamerikanske språk er ein språkbunt som omfattar alle dei indianske språka frå det mesoamerikanske kulturområdet, som dekker det sørlege Mexico, heile Guatemala og Belize og deler av Honduras og El Salvador. Området blir karakterisert av stor lingvistisk variasjon og har fleire hundre ulike språk fordelt på sju familiar, men språka i området har på grunn av relativt tett kontakt utvikla ei rekke fellestrekk.
Dei mesoamerikanske språka var blant dei første til å utvikla eiga skrift. Dei eldste tekstane stammar frå rundt år 1000 f.Kr. Etter den spanske erobringa frå slutten av 1500-talet byrja dei å skriva dei mesoamerikanske språka med det latinske alfabetet. Mange av språka er i dag utdøydde eller trua, men andre, mellom anna nahuatl, mayiske språk, mixtekisk og zapotekisk, har fleire hundre tusen talarar og lever i beste velgåande.
Språk
Blant dei mesoamerikanske språka finn vi språk frå desse språkfamiliane:
Trekk
Dei mest representative trekka som er felles for dei fleste mesoamerikanske språka, er dei følgjande:
Jordanes
Filologen Sigmund Skard omsette Jordanis Gotesoga til norsk, ei bok som kom ut i 1932 og er tilgjengeleg på Nasjonalbiblioteket.
Jon Samseth
Jon Samseth er ein norsk sivilingeniør og professor i fysikk.
Han har eksamen frå NTNU (tidlegare Noregs tekniske høgskole (NTH), i 1981. Han har Diplôme d'ingénieur (Petroleum economics) frå École Nationale Supérieure du Pétrole et des Moteurs (ENSPM) i Frankrike i 1983. Samseth har doktorgrad i fysikk (PhD) frå Massachusetts Institute of Technology (MIT) i 1988.
Han er professor i energifysikk ved Oslomet – storbyuniversitetet og fast vitskapleg rådgivar for SINTEF industri. I tillegg var han professor II ved Institutt for kjemisk prosessteknologi ved NTNU i perioden 2007-2015.
Professor Samseth har forska på såkalla mjuke material. Innanfor dette feltet har han nytta nøytronspreiing til å studere surfaktant-system, herunder miceller og mikroemulsjonar, aerogelar og blokk-copolymerar. Sidan 2004 har han vore involvert i studiet av nanostrukturelle polymer-membranar til separering av ulike gassar.
Samseth har vore engasjert i internasjonalt arbeid gjennom IUPAP. Mellom anna var han medlem av IUPAP si første arbeidsgruppe i energi der ein studerte dei ulike energikjeldene. I 2012 har han fått i oppdrag å etablere og leie ei ny arbeidsgruppe i energi av IUPAP. Han var medlem SCOPE si evalueringsgruppe på biodrivstoff. I åra 2010 til 2013 har han vore vitskapleg sakkunnig og deltatt i skrivearbeidet av UNEP sine årbøker. I årboka for 2012 var han ansvarleg for kapitlet om dekommisjonering av kjernekraftverk.
Samseth er president i SCOPE frå 2014.
Professor Samseth er med i den offentlege debatten på energispørsmål, særleg om bruk av kjernekraftverk og held mange faglege og populærvitskaplege foredrag om desse emna. Samseth tar opp etiske spørsmål knytte til energi og ser på kjernekraft som ein naturleg del av energisystemet på linje med fornybar energi. Han blir ofte brukt av media, ikkje minst i samband med ulykka i Fukushima.
I 2012 vart Samseth vald inn i Norges Tekniske Vitenskapsakademi (NTVA).
Mount Alberts
Mount Alberts er eit spisst, nesten heilt snødekt fjell med ei høgd opp mot kring 2320 moh, og ligg 11,5 km aust for Mount Phillips aust på Malta Plateau på Borchgrevink Coast, vest i Victoria Land i Antarktis. Fjellet ligg like sør for enden av Linebreen og ligg oppom vestenden av Rosshavet. Fjellet fekk dette namnet av New Zealand Geographic Board i 1966 etter Fred G. Alberts, ein geograf i Det amerikanske innanriksdepartementet (seinare i Defense Mapping Agency Topographic Center), som var sekretær i Advisory Committee on Antarctic Names, U.S. Board on Geographic Names, 1949–80, og som kompilerte og redigerte US Geological Survey Gazetteer.
Roy Smith
Roy Smith er ein costaricansk fotballspelar.
Europameisterskapen på skeiser 1987/Menn
Europameisterskapen på skeiser 1987 for menn vart avvikla på Leangen stadion i Trondheim laurdag 24. og sundag 25. januar 1987 31 utøvarar frå 13 land deltok i meisterskapen, av dei fire frå Noreg. Dei norske utøvarane var Rolf Falk-Larssen, Geir Karlstad, Bjørn Nyland og Tom Erik Oxholm. Deltakarane elles kom frå Austerrike, Aust-Tyskland, Finland, Frankrike, Italia, Jugoslavia, Nederland, Sovjetunionen, Sveits, Sverige, Tsjekkoslovakia, Vest-Tyskland.
Nikolaj Guljajev frå Sovjetunionen vart europameister på suverent vis. Han var også bestemann på dei kortaste distansane, på dei to lengste la norske Geir Karlstad beslag på fyrsteplass.
Skeise-EM 1987
<br style="clear:both;" />
500 meter
<br style="clear:both;" />
Christian Tybring-Gjedde
Christian Tybring-Gjedde er ein norsk politikar frå Framstegspartiet. Han vart vald inn på Stortinget frå Oslo i 2005, vald på nytt ved stortingsvalet 2009 og er medlem av finanskomiteen.
Europameisterskapen på skeiser 1987/Menn
5000 meter
<br style="clear:both;" />
Christian Tybring-Gjedde
Tybring-Gjedde har ein bachelorgrad i Political Science frå Loyola University i Chicago i USA, i tillegg til ein mastergrad i International Studies frå University of Denver i Denver i Colorado. Før han vart vald inn på Stortinget jobba han som underdirektør i Forsvarsdepartementet, i avdelinga for økonomi og styring.
I 2003 vart Tybring-Gjedde vald inn i Oslo Bystyre, der han sat i Finanskomiteen. I perioden 2001 til 2004 var han politisk nestformann i Oslo FrP.
Tybring-Gjedde er gift med Ingvil Smines Tybring-Gjedde, har tre born og bur på Smestad i Oslo.
Truls Wickholm
Truls Aronsen Wickholm er ein norsk politikar frå Arbeidarpartiet. Han vart vald som vararepresentant til Stortinget frå Oslo i 2005, og møtte fast medan Jonas Gahr Støre var i regjering. Ved Stortingsvalet 2009 stod Wickholm på åttandeplass på Arbeidarpartiets liste i Oslo.
36. armé
36. kombinerte armé (russisk 36-я общевойсковая Краснознамённая армия) er ein styrke på operasjonelt nivå i Austre militærdistrikt i Russland med hovudkvarter i Ulan Ude.
Jesusbøna
Jesusbøna er ei bøn som tek opp att orda «Jesus Kristus, miskunna deg over meg!» eller i ei litt lengre utgåve: «Herre Jesus Krist, Guds son, miskunna deg over meg, ein syndar!»
36. armé
Militær kommando og kontroll
Eldstøtte
Truls Wickholm
Truls Wickholm er utdanna energimontør med arbeidserfaring frå Hafslund, og kjem frå Holmlia. Han er faglegpolitisk ansvarleg i partistyret i Oslo Arbeidarparti. Han var tidlegare nestleiar i AUF i Oslo.
Jesusbøna
Bøna er den same som den blinde Bartimeus i vegkanten ved Jeriko i følgje Det nye testamentet ropte då Jesus gjekk forbi,, og som den kanaaneiske kvinna ropte etter Jesus då dottera hennar var plaga av ei vond ånd. Bøna vert spesielt bruka innan ortodoks kristendom. På same måten som den blinde mannen tok bøna opp at fleire gonger, skal jesusbøna takast opp att gong på gong, nærast på ein meditativ måte, slik Paulus påbyd i det fyrste brevet til tessalonikarane: «Be uavlateleg!»
Tarahumara
Det er fem hovuddialektar av tarahumara: sentral- (55 000 talarar, 10 000 einspråklege), låglands- (15 000 talarar), nordleg (300 talarar), søraustleg (inga estimat) og sørvestleg (under 100 talarar) tarahumara.
Europameisterskapen på skeiser 1987/Menn
10000 meter
<br style="clear:both;" />
Runa Forlag
Runa Forlag A/S var eit norsk forlag skipa i 1960. Johan Straume var forlagssjef.
Forlaget er kjend for tobandsverket Kristen sang og musikk og trebandsverket Norsk Misjonsleksikon, det siste i lag med Nomi forlag.
Lasuritt
Lazuritt vart først skildra i 1890 etter ein førekomst i Sar-e-Sang distrikt i Kokshadalen i provinsen Badakhshan i Afghanistan. Det er drive i over 6 000 år i lapis lazuli-området i Badakhshan i Afghanistan.
Ak-Dovurak
Ak-Dovurak (russisk Ак-Довурак) er ein by i republikken Tyva i Russland med om lag 14 000 innbyggjarar. Han ligg ved elva Khemtsjik, ei sideelv til Jenisej, rundt 300 km vest for Kyzyl.
Han vart grunnlagt i 1964 som ein busetnad i samband med bygginga av ein asbestfabrikk.
Mack Trucks
Mack Trucks er eit føretak i USA, eigd av Volvo, som produserer lastebilar. Føretaket vart stifta i 1907 og vart kjøpt av Volvo i 2000. Mack er ei populær trekkvogn for store vogntog i Nord-Amerika og Australia.
Alti Ørsta
Alti Ørsta eit kjøpesenter ved vasskanten i Ørsta sentrum. Senteret har over 30 butikkar, inkludert apotek, Vinmonopolet, kafe og serveringsstader. Dei er med dette det største kjøpesenteret på Søre Sunnmøre og har 400 gratis parkeringsplassar.
19. september 2019 endra senteret namn frå Amfi til Alti Ørsta, og vart ein del av kjøpesenterkjeda Alti. Senteret er forvalta av Alti Forvaltning AS, og eigd av Ørsta Kjøpesenter AS.
Senteret opna i 2006 og vart utbygd i 2012.
The Bones of What You Believe
The Bones of What You Believe er debutalbumet til den skotske musikkgruppa Chvrches, som var utgjeve 20. september 2013 av Virgin Records og Goodbye Records. Det vart spelt inn mellom 2011 og 2013 i Glasgow, og var skrive, komponert og produsert av gruppa sjølv. Albumet var utgjeve både som ei standardutgåve med 12 spor og ei spesialutgåve med 18 spor.
Albumet har avla fleire singlar, mellom anna «The Mother We Share», «Recover», «Gun» og «We Sink».
The Ventures Play Telstar and the Lonely Bull
The Ventures Play Telstar and the Lonely Bull er eit studioalbum av bandet The Ventures. Det kom ut 5. januar 1963. Det består berre av coverversjonar av populære instrumentalar frå seint i 1950- og tidleg i 1960-åra. Alle desse hadde nådd minst topp 15 på Billboard-lista og tre av dei hadde nådd toppen av lista. Albumet vart det som nådde høgast på albumlista i USA av alle albuma til Ventures med ein åttandeplass på Billboard-lista. Bandet fekk gullplate for over 500 000 selde eksemplar.
Drosiá
Drosiá (gresk Δροσιά) er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Diónysos i periferieininga Aust-Attikí i periferien Attikí.